tartuNLP/wikipedia-smugri-20251201 huggingface dataset:
Matropolis

Matropolis () eli Metropolis () oli antiikin aikainen kaupunki ja kaupunkivaltio ("polis") Akarnaniassa Kreikassa. Se sijoitetaan nykyisen Xirómeron kunnan alueelle lähelle nykyistä Palaiománinan kylää.
Maantiede.
Matropoliin kaupunki sijaitsi Akarnanian sisäosissa etelään Stratoksesta. Sen kautta kulki tie, joka johti Stratoksesta Aitolian Konopeen. Kaupunki sijoitetaan yleensä nykyisen Palaiománinan paikalle, joskin joskus samaa paikkaa on esitetty myös antiikin Sauriaksi. Kaupungilla oli akropolis eli linnoitettu yläkaupunki sekä erillinen alakaupunki.
Matropoliin kaupunkivaltion hallussa olleen alueen kooksi on arvioitu noin 25–100 neliökilometriä. Sauria sijoitetaan nykyisin yleensä Matropoliista pohjoiseen. Stratos sijaitsi kaupungista koilliseen ja Konope itään. Matropoliista etelään sijaitsi Ithoria ja länteen Koronta.
Historia.
Matropoliin historiasta tiedetään vain vähän. Kaupunki on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon sillä perusteella, että monet seikat tukevat tällaista tulkintaa, vaikka sen todellinen asema vielä tuolloin tunnetaan huonosti. Kaupunki oli kuitenkin varmuudella polis myöhemmin, hellenistisellä kaudella 200-luvulla eaa.
Matropolis löi omaa korinttilaisen standardin mukaista hopearahaa 300-luvulla eaa. Kaupungin kansalaisesta käytettiin etnonyymejä "Matropolitas" () ja "Mētropolitēs" ().
Matropolis kuului Akarnanian liittoon. Noin vuonna 250 eaa. kaupunki tuli aitolialaisten valtaan, jonka jälkeen se kuului Aitolian liittoon. Makedonian Filippos V valtasi ja poltti Matropoliin sotaretkellään aitolialaisia vastaan vuonna 219 eaa. 100-luvulla eaa. kaupunki kuului jälleen Akarnanian liittoon. Matropolis mainitaan akarnanian kaupunkien joukossa vielä Aktionista löydetyssä kreikankielissä piirtokirjoituksessa, joka ajoittuu todennäköisesti Augustusta edeltäneeseen aikaan.
Rakennukset ja löydökset.
Matropoliin akropolis ja alakaupunki oli kumpikin ympäröity omilla muureillaan. Akropoliin muurissa kivet ovat puolisuunnikkaan muotoisia ja alakaupungin muurissa monikulmaisia. Kaupungin paikalta on löydetty geometriselle kaudelle ajoitettua keramiikkaa sekä metalliesineitä.
Metropolis (Amfilokhia)

Metropolis () oli antiikin aikainen pyhäkköpaikka ja asutus Amfilokhiassa Kreikassa. Se sijaitsi lähellä Olpaita ja Argos Amfilokhikonia, mutta sen tarkempaa sijaintipaikkaa ei tunneta. Metropolis kuului Argos Amfilokhikonin "poliksen" alueeseen.
Metropolis mainitaan yleensä pyhäköksi, mutta joskus myös kaupungiksi. Ainoa antiikin lähde, joka mainitsee Metropoliin, on Thukydides, joka kuvaa seudun maantiedettä kertoessaan vuoden 426 eaa. Idomenen taistelusta ateenalaisten ja ambrakialaisten välillä.
Amfilokhian Metropolista ei tule sekoittaa Matropoliin eli Metropoliin kaupunkiin, joka sijaitsi etelämpänä Akarnaniassa.
Olpai

Olpai (, ) oli antiikin aikainen kaupunki tai muu asutus Amfilokhiassa Kreikassa. Se sijaitsi nykyisen Amfilochían kunnan alueella noin kolme kilometriä länteen nykyisestä Kríkelloksen kylästä.
Olpai oli rakennettu kukkulalle, joka sijaitsi Ambrakianlahden itärannalla ja tunnetaan nykyisin nimellä Agrilovoúni. Se kuului Argos Amfilokhikonin "poliksen" alueeseen. Argoksen kaupunkikeskus sijaitsi Olpain lähellä noin neljä kilometriä kaakkoon. Thukydides laski etäisyyden 25 stadioninmitaksi.
Olpai oli linnoitettu asutus. Thukydides mainitsee sen kertoessaan vuoden 426 eaa. Idomenen taistelusta ateenalaisten ja ambrakialaisten välillä. Hänen mukaansa akarnanialaiset ja oletettavasti myös argoslaiset käyttivät Olpaita yhteisen oikeusistuimensa kokouspaikkana. Kaupungin asukkaasta käytettiin etnonyymiä "Olpaios" ().
Olpain kukkulalta on löydetty "peribolos"-muurin ja suuren temppelin jäänteet.
Dangriga

Dangriga (aiemmin: Stann Creek Town) on Belizen itäosassa, Karibianmeren rannalla sijaitseva Stann Creekin alueen hallintokeskus. Kaupungin väkiluku on 9 927 (VL2022; toisen tiedon mukaan tai 9 640). Kaupungin nimi on garifunankielinen, seisovia vesiä tarkoittava sana. 
Kaupunkiin johtaa pääkaupunki Belmopanista Hummingbird-maantie. Satamakaupunki Belize Citystä saapuu Belizen eteläinen maantie, jonka reitti jatkuu edelleen etelään kohti Punta Gordaa.
Kaupungin lähistöllä on mayakyliä ja maailman ensimmäinen jaguaarien suojelualue, Cockscomb Basinin villieläinten suojelualue. Läheinen Mayflower Bocawinan kansallispuisto on perustettu vuonna 2001.
Dangrigan kulttuurialueen nähtävyyksiin kuuluu myös seudulla asuvien garifunien kulttuuria esittelevä Gulisi Garifuna -museo. Koska Dangriga on Belizen garifunien keskus, jonne 19. marraskuuta 1823 heidän esivanhempiaan rantautui, juhlitaan tuota muistopäivää kaupungissa vuosittain. Juhlien aikana kuullaan muun muasta energisen rummutuksen sävyttämää puntamusiikkia.
Estelí

Estelí on departementti Nicaraguassa. Sen pääkaupunki on Estelí. Vuonna 2023 departementin asukasluvuksi arvioitiin 233 077.
Estelín departementti koostuu kuudesta kunnasta: La Trinidad, San Nicolás, Estelí, San Juan de Limay, Condega ja Pueblo Nuevo. Estelí tunnetaan erityisesti tupakka-teollisuudestaan, taiteestaan ja käsitöistään, mutta se houkuttelee matkailijoita myös arkeologisten kohteiden, vesiputousten ja luonnonsuojelualueiden vuoksi.
Estelí on maatalousvaltaista aluetta, jossa tuotetaan kahvia, tupakkaa ja vihanneksia. Alueella on myös monia luonnonsuojelualueita ja arkeologisia kohteita.
Orange Walk (kaupunki)

Orange Walk on Belizen pohjoisosassa, New River -joen länsirannalla sijaitseva Orange Walkin alueen hallintokeskus. Kaupungin väkiluku on 14 553. 
Kaupungin nähtävyyksiin luetaan esimerkiksi Banquitas-kulttuuritalo ().
Osmo Makkonen

Osmo Alfred Pietari Makkonen (21. maaliskuuta 1909 Pielisjärvi – 31. tammikuuta 1960 Helsinki) oli vesihuoltoon ja -rakentamiseen erikoistunut suomalainen insinööri ja yritysjohtaja. 
Henkilöhistoria.
Makkosen vanhemmat olivat opettaja Onni Eerik Makkonen ja Aino Kärkkäinen ja puoliso vuodesta 1934 hammaslääkäri Kerttu Heimonen. Makkonen tuli ylioppilaaksi Lappeenrannan yhteiskoulusta 1927 ja valmistui diplomi-insinööriksi 1933, Master of Science -tutkinnon hän suoritti MIT:issä Yhdysvalloissa 1948. Makkonen toimi valmistuttuaan ensin tie- ja vesirakennushallituksen ja rautatiehallituksen palveluksessa. Oy Yleisen insinööritoimiston suunnittelija ja työinsinööri hän oli 1935–1947, suunnitteluosaston päällikkö 1948–1952 ja tekninen johtaja 1953–1958. Oy Vesi-Hydro Ab:n toimitusjohtaja ja johtokunnan puheenjohtaja Makkonen oli 1958–1960. Hänellä oli myös useita oman alansa ja muita kotimaisia ja kansainvälisiä asiantuntija- ja luottamustehtäviä.
So Long, Marianne

So Long, Marianne on vuonna 2024 julkaistu tositapahtumiin perustuva draamasarja. Sarjassa seurataan nuoren Leonard Cohenin suhdetta Marianne Ihleniin, sekä hänen nousua tuntemattomuudesta julkisuuteen. Sarjassa Cohenia näyttelee yhdysvaltalainen Alex Wolff ja Ihleniä norjalainen Thea Sofie Loch Næss.
Sarjan nimi tulee Cohenin samannimisestä hittikappaleesta So Long, Marianne.
Sorjo

Sorjo (, ) on maaseututaajama ("posjolok") Karjalan tasavallan Lahdenpohjan piirin Elisenvaaran kunnassa Venäjällä. Matkaa Elisenvaaraan on noin yhdeksän kilometriä. Vuonna 2013 Sorjossa ei ollut yhtään pysyvää asukasta.
Historiaa.
Suomelle kuuluessaan Sorjo oli osa Kurkijoen kuntaa ja sijaitsi Parikkalan kunnan rajalla. Ympäristöstään poiketen Sorjon kylässä oli ruotsinkielistä asutusta, koska vuosina 1867–1868 suurten nälkävuosien aikaan alueelle muutti useita perheitä muun muassa Pietarsaaren, Kruunupyyn, Alavetelin ja Teerijärven pitäjistä. Suuri osa Kurkijoen pitäjästä oli tuolloin Alexander von Etterin omistuksessa. Muutaman vuoden päästä von Etter joutui myymään omistuksensa valtiolle ja siirtolaiset lunastivat raivaamansa maat itselleen. 
Sorjolaiset perustivat oman ruotsinkielisen kansakoulun vuonna 1890, jolloin sinne ilmoittautui 33 oppilasta. Sorjon kehittyminen pieneksi taajamaksi alkoi rautatien valmistuttua alueelle vuonna 1907. Seuraavana vuonna Sorjoon perustettiin oma asema, jonka seurauksena kylään alkoi muuttaa suomenkielisiä asukkaita. Samaan aikaan myös metsätalouden merkitys alkoi kasvaa, ja 1920-luvulta lähtien asemaa käytettiin myös puutavaran lastauspaikkana. Maatalous säilyi kuitenkin kylän pääelinkeinona.
Sorjon asukkaat evakuoitiin ensimmäisen kerran vuonna 1940, jolloin kylässä oli 83 ruotsinkielistä asukasta. Vuonna 1944 ruotsinkielisille asukkaille tarjottiin maata Pernajan Suur-Sarvilahden kartanolta. Perheistä kahdeksan jäi asumaan Pernajaan, loppujen levittäytyessä ympäri maata.
Talous.
Sorjon eteläpuolella 1,1 kilometrin päässä toimii louhos, josta louhitaan hiekkaa ja soraa.
Kiilakilli

 
Kiilakilli ("Oxyzygonectes dovii") on nelisilmiin kuuluva kalalaji. Lajia tavataan Keski-Amerikan länsirannikolla makeissa ja murtovesissä.
Koko ja ulkonäkö.
Kiilakilli voi kasvaa 14–15 cm pitkäksi ja koiraat ovat naaraita kookkaampia. Lajin ruumiinmuoto on pitkänomainen ja litteähkö. Kalan selkä- ja peräevät ovat takaruumiissa lähellä suurta ja pyöreäkärkistä pyrstöevää. Monista muista hammaskarppikaloista poiketen kiilakillikoirailla ei ole eväsiitintä. Kiilikillit ovat selästään harmaita ja vaalenevat vatsaa kohde ja koiraiden värisävy on keltaisempi kuin naaraiden. Evien reunat ovat keltaiset ja evissä on valkomusta verkkokuvio. Lajin silmien yläosa on hopeanvärinen ja heijastava.
Levinneisyys ja elintavat.
Kiilakilliä tavataan Nicaraguasta Panamaan. Kala elää erityisesti rannikkojen jokisuistojen murtovesissä ja suoalueilla, mutta sitä tavataan myös hitaasti virtaavissa alankojen joissa, joissa se kutee. Elinympäristön veden lämpötila on korkea, noin 27–30°C. Lajin ravintoa ovat levät, orgaaninen aines ja hyönteiset.
Kiilakilliä voidaan pitää akvaariokalana.
Mariedahlin pappila

Mariedahlin pappila on Isossakyrössä Etelä-Pohjanmaalla sijaitseva entinen kirkkoherran virka-asunto. Hirsirunkoinen ja tyyliltään klassistisvaikutteinen pappila valmistui vuonna 1848, ja sitä pidetään Carl Ludvig Engelin suunnittelemana. Nykyisin pappilassa sijaitsee juhla- ja kokoontumistiloja, sekä seurakuntatoimisto. Rakennuksen omistaa Isonkyrön seurakunta.
Mariedahlin pappila muodostaa osan Museoviraston luokittelemaa suojeltua valtakunnallisesti merkittävää rakennettua kulttuuriympäristöä. Kulttuuriympäristöön kuuluu myös Isokyrön uusi kirkko ja Isokyrön vanha kirkko.
Tähdet palaavat paikoilleen

Tähdet palaavat paikoilleen on Joose Keskitalon neljästoista studioalbumi, joka julkaistiin syksyllä 2024. Albumin ohessa julkaistiin myös samanniminen kirja, joka avaa Keskitalon laulujen maailmaa.
Soittajat ja laulajat.
Joose Keskitalo: laulu, kitara ja kirkonkellot 
Otto Eskelinen: puhaltimet, koskettimet ja taustalaulu
Eero Tikkanen: basso, mandoliini ja taustalaulu
Arwi Lind: rummut, perkussiot, saha ja taustalaulu
Laura Oksanen: taustalaulu 
Mikko Innanen: baritonisaksofoni ja englannintorvi
Rudanmaa

Rudanmaa () on kylä Noormarkussa Porissa. Se sijaitsee yhdystie 2560 varrella Finpyyn ja Lassilan välisellä osuudella.
Rudanmaa eli Nändö mainitaan asiakirjoissa ensimmäisen kerran vuonna 1473. Rudanmaa oli harvaan asuttu vielä 1900-luvun alussa, jolloin kylässä oli kolme maataloa ja viljeltyä maata kaksi hehtaaria. 1930-luvun alussa viljeltyä maata oli jo 155 hehtaaria. 
Rudanmaalla ei ole selkeää kyläkeskusta, vaan tilakokonaisuudet sijoittuvat järvien rikkomaan maisemaan. Kylän alueella on runsaasti siirtolohkareita. Kylän alueella on myös useita järviä, kuten Iso-Lankko, Vähä-Lankko, Alajärvi ja Valkoinenlammi.
Alajärvi (Noormarkku)

Alajärvi on järvi Rudanmaan kylässä Noormarkussa Porissa. Se kuuluu Karvianjoen vesistöön ja on pinta-alaltaan 67 hehtaaria. Järvi laskee Inhottujärveltä lähtevään Hanhijokeen.
Muslim World League

Muslim World League (MWL; ) on kansainvälinen islamilainen järjestö, joka perustettiin Mekassa vuonna 1962. Järjestön tarkoitus on islamin edistäminen ja sitä koskevan ymmärryksen parantaminen. Järjestö edustaa konservatiivisia islamilaisia näkemyksiä.
Muslim World League keskittyi alun perin vaikuttamaan muualta Lähi-idästä tulleisiin henkilöihin, jotka työskentelivät Saudi-Arabian öljyteollisuudessa. 1970-luvun alkupuolella järjestö alkoi vaikuttaa myös Euroopassa. Se on perustanut toimistoja muun muassa Kööpenhaminaan, Lontooseen, Moskovaan, Pariisiin, Roomaan, Wieniin, New Yorkiin ja Washingtoniin. Muslim World League on kehittänyt islamia edistävää joukkotiedotusta, ajanut sharialakia, järjestänyt symposiumeja, edistänyt arabian opetusta ja pyrkinyt parantamaan eri muslimijärjestöjen välisiä suhteita. Järjestö on isännöinyt islamilaisten uskonoppineiden kokoontumisia Mekkaan suoritettavien pyhiinvaellusten, hajjien aikana. Muslim World Leaguen alaisuudessa toimii International Islamic Relief Organization, joka auttaa sodan ja luonnonkatastrofien seurauksista kärsiviä muslimeja. Muslim World Leaguellä on neuvoa-antava asema UNESCO:ssa, UNICEF:ssa ja ECOSOC:ssa.
Pew Research Center totesi vuonna 2010, että Muslim World Leagueä pidetään laajalti tiukkaa wahhabismia edistävänä toimijana. Tuolloin sen pääsihteerinä toimi Abdallah al-Turki. Järjestö on tehnyt yhteistyötä muun muassa Muslimiveljeskunnan kanssa. Muslim World Leagueä hallitseva neuvosto koostuu kuudestakymmenestä jäsenestä, jotka edustavat eri muslimijärjestöjä. Muhammad al-Isa on pääsihteerinä toimiessaan tukenut uskontojen välisiä suhteita. Amerikanjuutalainen komitea on pitänyt häntä muslimimaailman voimakkaimpana äänenä maltillisen islamilaisuuden edistämisessä ja antanut hänelle tunnustusta työstä antisemitismiä, islamofobiaa sekä vihapuhetta vastaan. Al-Isa on myös tehnyt sopimuksen paavi Franciscuksen kanssa (2017) ja johtanut rauhan ja solidaarisuuden sopimuksen allekirjoittanutta abrahamilaisten uskontojen edustajien kokousta Ranskassa (2019).
Alfonso Pitters

Alfonso Pitters (s. 22. helmikuuta 1963) on panamalainen pikajuoksija, joka erikoistui 100 metrille. Hänen ennätyksensä on 10,2 sekuntia vuodelta 1991.
Pitters kilpaili 100 metrillä Los Angelesin kesäolympialaisissa 1984. Hän sijoittui oman alkueränsä toiseksi edellään Länsi-Saksan Christian Haas, mutta karsiutui puolivälierissä.
Pitters saavutti 4 × 100 metrin viestissä Keski-Amerikan ja Karibian mestaruuskilpailujen hopeaa Caracasissa 1987. Hän kilpaili 100 metrillä Havannan Pan-Amerikan kisoissa 1991 karsiutuen alkuerissä.
Limited Deadition

Limited Deadition on suomalaisen hard rock- ja heavy metal -yhtye Lordin 19:s studioalbumi, joka julkaistiin 21. maaliskuuta 2025. Albumi on äänitetty IluSoundin ja Finnvoxin studioilla Helsingissä. Albumin on tuottanut Mr. Lordi, miksannut Ilkka Herkman ja masteroinut Pauli Saastamoinen.
Maritza Figueroa

Maritza Figueroa Amador (s. 18. maaliskuuta 1974) on nicaragualainen pikajuoksija, joka kilpaili 200 metrillä ja 400 metrillä. Hän edusti maataan Sydneyn kesäolympialaisissa 2000 karsiutuen 400 metrillä ensimmäisellä kierroksella.
Henkilökohtaiset ennätykset.
Lähde:
Victoriano Lorenzo

Victoriano Lorenzo (1867 – 15. toukokuuta 1903) oli panamalainen kapinajohtaja, joka taisteli kannattajineen Panamaa tuolloni hallinneen Kolumbian armeijaa vastaan Kolumbian niin sanotun tuhannen päivän sodan aikana 1899–1902. Lorenzo taisteli Panaman itsenäisyysliikkeeseen usein yhdistettyjen liberaalien puolella ja hänet teloitettiin kiinnijäämisensä jälkeen vuonna 1903. Lorenzon motiiveista taisteluun on kiistelty. Jotkut ovat nähneet hänet itsenäisyystaistelijana ja toiset maan intiaanien puolestataistelijana. Hänestä tuli joka tapauksessa panamalainen sankarihahmo.
Elämäkerta.
Victoriano Lorenzo syntyi La Negritan kylässä lähellä Penonomén kaupunkia silloisessa Kolumbian ja nykyisen Panaman Coclén maakunnassa ngäbetaustaiseen ("cholo") "campesino"-maanviljelijäperheeseen. Nuoruudessaan hän sai koulutuksensa paikalliselta papilta ja hänestä tuli karismaatisena persoonallisuutena paikallisen yhteisön johtohahmo.
22-vuotiaana Lorenzosta tuli kaupunginvaltuutettu Penonoméssa, jossa hän työskenteli Pedro de Hoyasin kanssa. De Hoyas oli vakaumuksellinen rasisti, joka uskoi että intiaanit eivät olleet oikeutettuja valkosien väestön kaltaisiin asemiin. Hän harjoitti esimerkiksi epäreilua verotuspolitiikkaa intiaaneja kohtaan. Lorenzo päätyi salamurhaamaan de Hoyasin, josta hän sai yhdeksän vuoden vankeustuomion.
Lorenzo vapautui alkuvuodesta 1899 ja hän palasi Penonoméen paikallisen intiaaniväestön ilahdukseksi. Myöhemmin samana vuonna 17. lokakuuta 1899 alkoi niinsanottu tuhannen päivän sota, kun Kolumbian liberaalit ryhtyivät kapinaan maan konservatiiveja vastaan. Panamalaiset liittyivät sotaan pääasiassa alueen itsehallintoon tai jopa itsenäisyyteen liitettyjen liberaalien puolella. Liberaalien puolelle liittyi myös omia kannattajiaan taakseen kerännyt Lorenzo ja hön aloitti sissisodan Kolumbian armeijaa vastaan Panaman kukkuloilla. Tuhannen päivän sota päättyi virallisesti USS Wisconsinilla allekirjoitettuun rauhansopimukseen 21. marraskuuta 1902. Lorenzo ja hänen kannattajansa kieltäytyivät laskemasta aseitaan. Lorenzo houkuteltiin kuitenkin väijytykseen ja hänet otettiin vangiksi 28. marraskuuta. Kolumbian sotaoikeus tuomitsi Lorenzon kuolemaan huolimatta johtavien liberaalien, kuten Belisario Porrasin ja Carlos Mendozan vetoomuksista. Lorenzo teloitettiin ampumalla Panaman kaupungissa 15. toukokuuta 1903.
Perintö.
Tuhannen päivän sota ei ollut johtanut vielä Panaman itsenäisyyteen, joka saavutettiin hieman myöhemmin marraskuussa 1903. Lorenzosta tuli joka tapauksessa panamalainen sankarihahmo. Hänen tarkemmat motiivinsa ovat olleet kiisteltyjä. Jotkut tutkijat ovat painottaneet hänen ajaneen Panaman itsenäisyyttä ja jotkut toiset ovat pitäneet tärkeämpänä taustatekijänä halua parantaa maan intiaanien asemaa.
Ympäri Panamaa etenkin Coclén ja Veraguasin maakuntien alueella on useita Lorenzon muistomerkkejä, minkä lisäksi hänen teloituspäivänään on pidetty muistotilaisuuksia.
Vivestadin kirkko

Vivestadin kirkko () on Tønsbergin kunnassa Norjassa sijaitseva puinen pitkäkirkko vuodelta 1914.
Fonin kirkko

Fonin kirkko () on Tønsbergin kunnassa Norjassa sijaitseva kivinen pitkäkirkko 1100-luvulta. Puinen torniosa valmistui vuonna 1839.
Undrumsdalin kirkko

Undrumsdalin kirkko () on Tønsbergin kunnassa Norjassa sijaitseva puinen pitkäkirkko vuodelta 1882.
Jondalin kirkko

Jondalin kirkko () on Ullensvangin kunnassa Norjassa sijaitseva puinen pitkäkirkko vuodelta 1888.
Oddan kirkko

Oddan kirkko () on Ullensvangin kunnassa Norjassa sijaitseva puinen pitkäkirkko vuodelta 1870.
Røldalin sauvakirkko

Røldalin sauvakirkko () on Ullensvangin kunnassa Norjassa sijaitseva sauvakirkko 1200-luvulta.
Skaren kirkko

Skaren kirkko () on Ullensvangin kunnassa Norjassa sijaitseva puinen pitkäkirkko vuodelta 1926.
Adonxs

Adam Pavlovčin, (s. 13. syyskuuta 1995 Myjava, Slovakia) taiteilijanimeltään Adonxs (tyyliteltynä ADONXS) on slovakialainen laulaja-lauluntekijä, malli ja tanssija. Hän oli lontoolaisen vaihtoehtobändi "Pacen" entinen laulaja ja julkaisi debyyttisooloalbuminsa "Age of Adonxs" vuonna 2022, mikä toi hänelle lukuisia tunnustuksia, kuten vuoden albumin palkinnon, parhaan miesartistin palkinnon ja Slovakian parhaan uuden artistin palkinnon. Pavlovčin edusti Tšekkiä vuoden 2025 Eurovision laulukilpailussa Baselissa.
Tyssedalin kirkko

Tyssedalin kirkko () on Ullensvangin kunnassa Norjassa sijaitseva betoninen pitkäkirkko vuodelta 1965.
Rockneby

Rockneby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 974 asukasta vuoden 2023 lopussa.
Läckeby

Läckeby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 940 asukasta vuoden 2023 lopussa.
Hagby

Hagby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 831 asukasta vuoden 2023 lopussa.
Påryd

Påryd on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 655 asukasta vuoden 2023 lopussa.
Corozal (kaupunki)

Corozal on Belizen pohjoisosassa sijaitsevan Corozalin alueen hallintokeskus. Kaupunki sijaitsee Karibianmeren länsirannalla suojaisan, kirkasvetisen Chetumalinlahden () äärellä, noin 10 kilometriä Belizen ja Meksikon rajajoen Río Hondon eteläpuolella. Belize City ja Philip S. W. Goldsonin kansainvälinen lentoasema, maan tärkein kansainvälinen lentoasema sijaitsee kahden tunnin ajomatkan päässä kaupungista etelään. Corozalin väkiluku on noin 9 800 
Corazal Belizen sokerintuotantoalueen keskus. Kaupungin läheisyydessä sijaitseviin mayakulttuurin rakenteisiin lukeutuu Santa Rita. Kaupungista voi myös tehdä ostosretken Chetumalin kaupunkiin Meksikon puolelle ja päiväretkiä edelleen meksikolaisiin Jukatanin niemimaan nähtävyyksiin.
Kaupunkiin iskee toisinaan trooppisia hirmumyrskyjä, hurrikaaneja. Esimerkiksi hurrikaanit Janet (1955) ja Dean (2007) iskivät lähistölle, kaupungissa ja lähialueilla satoja taloja tuhoten tai vaurioittaen, laajoja sähkökatkoja aiheuttaen sekä maataloussatoja tuhoten.
Vassmolösa

Vassmolösa on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 530 asukasta vuoden 2023 lopussa.
Tvärskog

Tvärskog on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 396 asukasta vuoden 2023 lopussa.
Dunö

Dunö on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 416 asukasta vuoden 2023 lopussa.
Noidankehä (Melon albumi)

Noidankehä on rap-artisti Melon kuudes studioalbumi. Se julkaistiin 11. lokakuuta 2024. Albumin julkaisi levy-yhtiö Skorpioni.
Halltorp

Halltorp on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 248 asukasta vuoden 2023 lopussa.
Carl Gustaf Malmström

Carl Gustaf Malmström (2. marraskuuta 1822 Tysslinge – 12. syyskuuta 1912 Danderyd) oli ruotsalainen historioitsija, joka toimi Uppsalan yliopiston professorina vuosina 1877–1882 ja Ruotsin opetus- ja kirkkoministerinä 1878–1880. Malmström johti Ruotsin valtionarkistoa vuosina 1882–1887. Hänet valittiin Ruotsin akatemian jäseneksi vuonna 1878. Historioitsijana Malmströmin päätyö oli "Sveriges politiska historia från k. Carl XII:s död till statshvälfningen 1772", joka käsitteli 1700-luvun säätyvallan aikaa Ruotsissa.
Arvo Koskelainen

Arvo Koskelainen (2. syyskuuta 1903 Vahviala, Viipurin maalaiskunta – 22. helmikuuta 1940 Yläsommee, Viipurin maalaiskunta) oli suomalainen hiihtäjä.
Arvo Koskelainen kilpaili uran ensi vuoden TUL:n alaisessa Vahvialan Kilpa-Veikoissa. Hänen ensi menestyksensä TUL:n puolella oli mestaruskilpailujen 50 km:n pronssi vuona 1928. Seuraavat menestykset tulivat vuona 1931 voittaessaan TUL:n mestaruudet niin 10 kuin 30 km:llä. Saman vuoden Työläisolympialaisissa Itävallan Mürzzuschlagissa hän oli 15 km:n neljäs häviten vain suomalaisille. Samassa kisassa Arvon veli Vilho sijoittui kahdeksanneksi ja serkku Antti 12:nneksi. Seuraavina vuosina tuli lisää menestystä sijoittuessan toiseksi vuoden 1932 30 km:llä ja vuoden 1934 TUL-mestari niin 10 kuin 30 km:n matkalla.
Koska mahdollisuus vuoden 1936 talviolympialaisiin oli vain Hiihtoliiton puolella veljekset Arvo ja Vilho Koskelainen vaihtoivat Hiihtoliiton alaisen viipurilaisen Karjalan Urheilijoiden riveihin. Arvo olikin vuoden 1935 SM-hiihtojen 17 km:llä ja 50 km:llä molemmissa neljäs. Samalla kaudella hän sijoittui Ruotsin Bodenin hiihtokisoissa 50 km:llä myös neljänneksi. Näiden suoritusten perusteella hän pääsi olympiavalmennettaviin, mutta paikkaa olympialaisiin ei tullut. Kuukauden olympialaisten jälkeen Arvo Koskelainen sijoittui Puijon hiihtojen 50 km:llä toiseksi.
Talvisodassa Arvo Koskelainen palveli ErP 3:ssa. Hän kaatui helmikuun perääntymisvaiheessa Viipurinlahden etelärannalla Yläsommeessa. Koskelainen kuului silloisen Suomen ykkösluokan hiihtäjiin, joita kaatui useampia Talvisodan kestäessä.
Justo Arosemena

Justo Arosemena (1817 – 1896) oli uransa aikana Kolumbiaan kuuluneessa Panamassa syntynyt poliitikko. Hänet tunnettiin etenkin panamalaisena autonomistina, joka ajoi Kolumbiaan Yhdysvaltojen mallin mukaista liittovaltiota ja Panaman kansallisvaltion kehitystä osana laajempaa kokonaisuutta. Kolumbian liberaaleihin kuulunut Arosemena jäi politiikasta konservatiivien noustessa valtaan vuonna 1885 ja hän harjoitti loppuelämänsä lakia. Arosemenaa on kuvailtu yhtenä Panaman 1800-luvun merkittävimmistä poliittisista ajattelijoista.
Elämäkerta.
Justo Arosemena syntyi Panaman kaupungissa vuonna 1817 yläluokkaiseen perheeseen. 16-vuotiaana hän suoritti humanististen tieteiden tutkinnon Colegio San Bartolomé La Mercedissä ja vuonna 1837 oikeustieteiden tohtorin tutkinnon Magdalenan yliopistossa Kolumbiassa.
Arosemena palasi tuolloin Kolumbiaan kuuluneeseen Panamaan vuonna 1839. Hän alkoi kirjoittaa mielipiteitänsä isänsä omistamaan sanomalehteen "Los Amigos del País". Mielipidekirjoituksissaan hän kritisoi Kolumbian keskushallinnon politiikkaa, joka hänen mielestään oli johtanut Panaman takapajuiseen ja alikehittyneeseen asemaan. Hänestä tuli Kolumbian liberaalipuolueen radikaalin siiven Golgothan jäsen. Arosemena kannatti vapaa-kauppaa ja esimerkiksi Panaman kannaksen läpäisevän kulkureitin rakentamista. Hän ajoi myös ajatusta Yhdysvaltojen kaltaisesta liittovaltiosta Kolumbiassa. Hänestä tuli oman aikansa keskeinen panamalainen autonomisti, joka halusi rakentaa kansallisvaltiota rikkomatta espanjalaisen Amerikan yhtenäisyyttä ja varoittaen mahdollisesta ulkovaltojen vaikutusvallan kasvusta. Vaikka Arosemena sinänsä ihaili Yhdysvaltoja, hän vastusti sen sekaantumista alueen maiden asioihin etenkin Meksikon–Yhdysvaltain sodan (1846–1848) jälkeen.
Arosemena teki poliittisen uransa Kolumbian parlamentissa. Hän oli senaattori, maan ulkoministeri vuosina 1848–1849, kongressin puhemies vuonna 1852 ja Panaman osavaltion ensimmäinen presidentti vuonna 1855. Vuonna 1863 hän oli maan vuoden 1863 liberaalin perustuslain laatineen kokouksen puheenjohtaja. Vuosien 1863 ja 1885 välillä Arosemena kannatti ajatusta Panaman itsenäisyydestä. Kolumbian liberaalien valta päättyi vuoteen 1885, kun valtaan nousi Rafael Núñezin konservatiivihallitus. Vuoden 1886 konservaiivinen uusi perustuslaki lakkautti Panaman ja muiden alueiden itsehallinnon. Arosemena jäi konservatiivien voiton jälkeen poliittisesta elämästä harjoittaen sen sijaan lakia. Hän toimi Panaman rautatien lakineuvojana aina kuolemaansa saakka vuonna 1896. Häntä on kuvailtu yhtenä 1800-luvun Panaman merkittävimmistä poliittisista ajattelijoista.
Designing Women

Designing Women on Linda Bloodworth-Thomasonin luoma ja CBS-televisiokanavalla esitetty yhdysvaltalainen tilannekomediasarja, jota tuotettiin vuodesta 1986 vuoteen 1993 yhteensä seitsemän kautta ja 163 jaksoa. Televisiosarja kertoo naisnelikosta (Dixie Carter, Annie Potts, Jean Smart ja Delta Burke) ja miehestä (Meshach Taylor), jotka työskentelevät yhdessä atlantalaisessa sisustusyrityksessä.
Sarjan näyttelijäkokoonpanoon tuli muutoksia viidennen kauden jälkeen, kun pääosanesittäjistä Smart ja Burke jättivät sarjan vuonna 1991. Heidän tilalleen kuudennelle kaudelle kiinnitettiin Jan Hooks ja Julia Duffy, joka jätti sarjan yhden kauden jälkeen. Hänet korvasi Judith Ivey seitsemännellä ja viimeisellä kaudella.
Sarja käsittelee huumorin keinoin useita yhteiskunnallisia ja poliittisia teemoja ja ongelmia, kuten asevalvontaa, rasismia, AIDS-potilaiden syrjintää ja perustuslain ensimmäisen lisäyksen oikeuksia.
Juoni- ja henkilökuvaus.
"Designing Women" sijoittuu Atlantaan ja seuraa Sugarbaker &amp; Associates -sisustusfirman työntekijöiden elämää. Julia Sugarbaker (Dixie Carter) on yrityksen teräväkielinen mutta elegantti perustaja, kun taas hänen nuorempi valovoimainen sisarensa Suzanne Sugarbaker (Delta Burke) on entinen kauneuskuningatar, joka ottaa aikansa asioiden ymmärtämisessä. Heidän työkavereinaan ovat vastikään eronnut Mary Jo Shively (Annie Potts) ja herttainen mutta naiivi toimistopäällikkö Charlene Frazier (Jean Smart). Heidän lähettinään on kohtelias entinen vanki Anthony Bouvier (Meshach Taylor) ja heidän luonaan käy usein piipahtamassa höpsähtävä eläkeläinen Bernice Clifton (Alice Ghostley).
Vastaanotto.
Rotten Tomatoes -sivuston mukaan 73 prosenttia kriitikoista on antanut sarjan ensimmäiselle kaudelle myönteisen arvosanan 5,7/10 keskiarvolla. Keräys perustuu 15 arviointiin, joista 11 ovat ”tuoreita” ja neljä ”mätiä”. Metacritic-sivuston mukaan kahdeksan arvostelun perusteella sarja on saanut 61 pistettä sadasta mahdollisesta. Metacriticin neljä käyttäjää on antanut sarjalle keskiarvon 7,8/10.
Palkinnot.
"Designing Women" oli ehdolla yhteensä 18 Primetime Emmyn saajaksi vuosien 1987−1992 gaaloissa. Sarja palkittiin parhaan kampauksen Primetime Emmyllä vuoden 1988 gaalassa. Lisäksi sarja oli ehdolla muun muassa kolmen parhaan komediasarjan, kahden parhaan ohjauksen ja yhden parhaan käsikirjoituksen palkinnon saajaksi. Näyttelijöistä Delta Burke sai kaksi ehdokkuutta parhaasta naispääosasta, Meshach Taylor ehdokkuuden parhaasta miessivuosasta ja Alice Ghostley ehdokkuuden parhaasta naissivuosasta. Sarja oli lisäksi ehdolla kahden Golden Globen saajaksi kategoriassa paras musikaali- tai komediasarja vuosien 1990−1991 gaaloissa.
Korpi-Motelli

Korpi-Motelli (tai Korpimotelli) on Yle TV2 -kanavan tuottama kahdeksanosainen mustan komedian televisiosarja, joka ensiesitettiin syys-lokakuussa 1988. Sen on käsikirjoittanut ja ohjannut Arvi Auvinen, ja pääosia näyttelevät Tuija Piepponen ja Hannu Lukinmaa.
Sarja kertoo maaseudun työttömästä pariskunnasta Sigrit ja Eevert Korvesta, jotka perustavat harvaan asutulle kotiseudulleen motellin. Rahoituksen he keräävät valtion ja kunnan byrokraatteja kestitsemällä ja seudun pankeilta lainaamalla.
Vastaanotto.
Aiheeltaan ajankohtainen sarja sai varsin hyvät arvostelut "Helsingin Sanomissa" sekä tuoreeltaan Kirsikka Moringilta että vuoden 1993 uusinnan alla Jukka Kajavalta. Moringia naurattivat hulvattomat paradoksit, joita syntyy kun virastojen kapulakieli, yrittäjäjargoni ja korpiseutujen murre lomittuvat toisiinsa ja etelän ohut muka-kulttuuri törmää verevään kansanelämään. Kajava totesi alkujaan karrikoidun ja liioitellun juonikuvion tuntuvan Suomen 1990-luvun alun lamavuosien konkurssiaallon keskellä täysin realistiselta.
Gracias

Gracias on kunta ja aluekeskus Hondurasin lounaisosassa, Lempiran departementissa, Mejocotejoen laaksossa. Kaupungin väkiluku oli 12 697 (VL2013).
Gracias on perustettu vuonna 1536. Paikkakunta toimi lyhyen kullankaivuuvaiheen aikana espanjalaisen siirtomaaisäntien Keski-Amerikan provinssien (Audiencia de los Confines) pääkaupunkina vuosina 1543-1549 (1544-1548). Kullan loputtua kaivoksista, kuvernöörin asemapaikka siirtyi nykyisen Guatemalan puolelle Antigua Guatemalaan.
Ilmastollisesti noin 791 metrin korkeudella (sääasema) sijaitseva Gracias luokitellaan trooppiseen savanni-ilmastoon (Aw). Moneen muuhun alueeseen verrattuna paikkakunnan ilmasto on kuitenkin lauhkea, ei niin trooppisen kuuma. Kuukausitasolla keskilämpötila vaihtenee noin 17-22 Celsius-asteessa. Vuoden keskilämpötila on 19,8 °C. Vuotuinen sademäärä yltää keskimäärin 1 839 millimetriin. Sateisimmat kuukaudet ajoittuvat touko-lokakuulle. Joulu-maaliskuussa on puolestaan kuivempaa, vähäsateista.
Yoro (departementti)

Yoro on departementti Hondurasin pohjoisosan sisämaassa. Departementin pinta-ala 7 717 neliökilometriä ja väkiluku 570 595 asukasta (VL2013).
Sen hallinnollinen keskuskaupunki on Yoro (21 052 as., 2013). Departementin väkirikkaimat kaupungit ovat kuitenkin El Progreso (114 934 as.) ja Olanchito (35 265 as.).
Alueen maatalouden tärkeimpiä tuotteita ovat banaani, sokeriruoko, maissi, öljypalmutuotteet (palmuöljy), banaani, keittobanaani, kahvi, riisi, durra, pavut sekä kotieläintuotannon antimet.
El Paraíso

El Paraíso voi tarkoittaa ainakin seuraavia:
El Paraíso (departementti)

El Paraíso (suom. ’paratiisi’) on departementti Hondurasin eteläosan sisämaassa. Departementin pinta-ala 7 345 neliökilometriä ja väkiluku 444 507 asukasta (VL2013).
Sen hallinnollinen keskus on pieni Yuscaránin kaupunki (2 165 as., 2013). Departementin suurimmat kunnallispiirit (municipios) ovat kuitenkin Danlí (64 976 as.) ja El Paraíso (24 384 as.).
Alueen maatalouden tärkeimpiä tuotteita ovat maissi, sokeriruoko, kahvi, vesimeloni, durra, tomaatti ja pavut.
Santiago de Veraguas

Santiago de Veraguas on Panaman Veraguasin maakunnan hallinnollinen keskus. Sen asukasluku oli vuonna 2010 yhteensä 31 065.
Maantiede.
Santiago de Veraguas on Panaman Veraguasin maakunnan ja siihen kuuluvan piirikunnan hallinnollinen keskus. Ympäröivä seutu on Panaman Tyynenmeren rannikon alankoa.
Historia.
Ennen eurooppalaisten saapumista nykyisen Veraguasin aluetta asuttivat intiaanit.
Espanjalaiset perustivat nykyisen kaupungin historiallisten lähteiden mukaan 23. lokakuuta 1621. Kaupungin pyhimys on Jaakob eli Santiago. Kaupunki kukoisti siirtomaakaudella, jolta on jäänyt useita vanhoja rakennuksia. Espanjan siirtomaahallinto lakkautti Panaman audiencian vuonna 1751, minkä jälkeen aluetta hallitsi sotilashallinto. Panaman kaupungin "cabildo" eli kaupunginhallitus julistautui riippumattomaksi Espanjasta marraskuun lopulla 1821. Santiago de Veraguas antoi vastaavan julistuksen 4. joulukuuta 1821 ja alue liittyi nopeasti osaksi Kolumbiaa. 9. marraskuuta 1903 kaupunginvaltuusto allekirjoitti Panaman itsenäisyysjulistuksen.
Talous ja liikenne.
Santiago de Veraguas on sitä ympäröivällä maaseudulla kasvatetun riisin, kahvin, maissin ja karjan kaupan keskus. Lähistöllä on myös kultaesiintymiä. Maatalouteen liittyvän liiketoiminnan ohella kaupungissa on esimerkiksi pankkeja.
Kaupunki on liikenteen solmukohta. Kaupunki on Pan-Amerikan valtatien varrella. Sen vieressä sijaitsee pieni Ruben Cantun lentoasema jolta liikennöidään maan pääkaupunkiin. Pääkaupunkiin on myös bussiliikennettä.
Väestö ja kulttuuri.
Santiago de Veraguasin asukasluku oli vuonna 2010 yhteensä 31 065. Vuonna 2000 vastaava lukema oli 32 480.
Kaupungin syntymäpäivää juhlistetaan vuosittain 25. heinäkuuta. Juhlintaan liittyy katolisen kirkon menoja.
Santa Bárbara (departementti)

Santa Bárbara on departementti Hondurasin luoteisosan sisämaassa. Departementin pinta-ala on 5 024 neliökilometriä ja väkiluku 421 337 asukasta (VL2013).
Sen hallinnollinen keskus ja suurin kaupunki on Santa Bárbaran kaupunki (24 230 as., 2013). 
Alueen maatalouden tärkeimpiä tuotteita ovat sokeriruoko, maissi, kahvi, banaanit, pavut sekä kotieläintuotannon antimet.
Olli Martikainen

Olli Martikainen (29. syyskuuta 1876 Iisalmi – 26. elokuuta 1939 Helsinki) oli suomalainen insinööri ja virkamies.
Henkilöhistoria.
Martikaisen vanhemmat olivat kunnallisneuvosmies David Martikainen ja Juliana Kääriäinen ja puoliso vuodesta 1901 Aina Oma Tolvanen (k. 1951). Martikainen tuli ylioppilaaksi Kuopion lyseosta 1897 ja valmistui insinööriksi Polyteknillisestä opistosta 1902.
Martikainen oli tie- ja vesirakennushallituksen apulaisinsinööri 1903–1906 ja Vaasan piirissä apulaisinsinööri 1906–1911, nuorempi insinööri 1911–1919 ja vanhempi insinööri 1919–1925. Tie- ja vesirakennushallituksen tieasioiden yli-insinööri hän oli 1925–1929 ja Helsingin kaupungininsinööri 1929–1939. Martikaisella oli myös useita asiantuntija- ja luottamustehtäviä. Vaasan kaupunginvaltuuston jäsen hän oli 1915–1920 ja toimi valtuuston varapuheenjohtajana 1919–1920.
Syntax Terror

Syntax Terror on Lordin ensimmäinen single yhtyeen studioalbumilta "Limited Deadition". Kappaleesta julkaistiin singlen julkaisupäivänä YouTubessa lyriikkavideo.
Mr. Lordi kertoo kappaleesta seuraavasti:
István Dobó

István Dobó (n. 1500–1572) oli unkarilainen sotilas ja kansallissankari.
István Dobó kuului vanhaan unkarilaiseen aatelissukuun. Vuonna 1552 hän puolusti Egerin linnaa määrällisesti ylivoimaista Turkin armeijaa vastaan. Voitolla oli suuri moraalinen ja sotilaallinen merkitys, ja kiitoksena hänen ponnisteluistaan Unkarin kuningas, ​​keisari Ferdinand I nimitti hänet Transilvanian voivodiksi.
Egerin linnan piirityksen tarinaa kuvaa muun muassa Géza Gárdonyi romaanissaan "Egerin tähdet", joka on yksi unkarilaisen kaunokirjallisuuden suosituimmista teoksista.
Vasco Núñez de Balboan ritarikunta

Vasco Núñez de Balboan ritarikunta () on panamalinen ritarikunta. Se perustettiin 23. tammikuuta 1933 ja sitä myönnetään ulkomaalaislle, jotka ovat ansioituneet erityisellä tavalla diplomatian tai Panaman kansainvälisen aseman hyväksi. Ritarikuntaa uudistettiin 1941. Ritarikunta on nimetty espanjalaisen tutkimusmatkailija Vasco Núñez de Balboan mukaan. Panaman kansalaisille ritarikuntaa voidaan myöntää tunnustuksena ansioista tieteen ja taiteen saralla.
Ritarikunta koostuu viidestä luokasta:
Manuel Amador Guerreron ritarikunta

Manuel Amador Guerreron ritarikunta () on panamalainen ritarikunta, joka perustettiin Panaman itsenäisyyden 50-vuotisjuhlan kunniaksi ja ritarikunta on nimetty Panaman ensimmäisen presidentin mukaan. Sitä myönnetään tunnustuksena sekä sotilaille että siviileille tunustuksena poikkeuksellisesta palveluksesta taiteen, tieteen, ihmisoikeuksien tai yhteiskunnallisten ansioiden saralla. Saajan ei tarvitse olla Panaman kansalainen. Kyseessä on Panaman korkein mahdollinen kunnianosoitus.
Ritarikunnassa on neljä luokkaa:
Amyylikanelialdehydi

Amyylikanelialdehydi (C14H18O) on aldehydeihin kuuluva aromaattinen orgaaninen yhdiste. Yhdistettä käytetään hajusteissa.
Ominaisuudet, valmistus ja käyttö.
Huoneenlämpötilassa amyylikanelialdehydi on vaaleankeltaista nestettä, jolla on jasmiinia muistuttava kukkaismainen tuoksu. Yhdiste liukenee vain vähäisessä määrin veteen, mutta hyvin etanoliin ja useaan muuhun orgaaniseen liuottimeen. Aine hapettuu helposti, minkä vuoksi sen joukkoon lisätään hapettumisenestoaineita.
Amyylikanelialdehydia valmistetaan bentsaldehydin ja heptaldehydin aldolikondensaatiolla. Reaktiota katalysoivat sekä hapot että emäkset, mutta emäkset ovat katalyytteinä tehokkaampia ja niitä käytetään teollisuudessa. Reaktiossa käytetään betsaldehydiylimäärää, jotta sivutuotteena muodostuvan 2-pentyyli-2-nonenaalin määrä on mahdollisimman pieni.
Amyylikanelialdehydiä käytetään hajusteissa, erityisesti saippuoiden hajustamiseen. Etuna on tuoksun pitkäkestoisuus. Amyylikanelialdehydi voidaan pelkistää amyylikanelialkoholiksi.
Panaman kansalaisuus

Panaman kansalaisuus on laillinen suhde yksittäisen henkilön ja Panaman tasavallan välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä.
Panaman perustuslain mukaan syntyperäisiä panamalaisia ovat sellaiset henkilöt, jotka täyttävät vähintään yhden seuraavista ehdoista:
Kansalaisuuden saaminen hakemuksella.
Hakemuksen perusteella Panaman kansalaisuus voidaan myöntää henkilölle, joka täyttää seuraavat ehdot:
Espanjan ja toisten Latinalaisen Amerikan maiden kansalaisten ei tarvitse täyttää asumisajan vaatimusta, mikäli he täyttävät kaikki muut ehdot.
Asumisajaksi Panamassa lasketaan vain pysyvällä oleskeluluvalla vietetty aika. Pysyvän oleskeluluvan voi saada muun muassa investoimalla 500 000 Yhdysvaltain dollaria panamalaisiin kiinteistöihin. 
Kaksoiskansalaisuus ja kansalaisuuden menettäminen.
Panama sallii kaksoiskansalaisuuden, mutta vain rajoittusti. Syntyperäiset kansalaiset voivat ottaa vastaan toisen valtion kansalaisuuden, mikäli toinen valtio sallii kaksoiskansalaisuuden.
Syntyperäiset Panaman kansalaiset eivät voi virallisesti luopua kansalaisuudestaan, mutta mikäli he yrittävät tätä, he menettävät virallisesti vain poliittiset oikeutensa Panamassa. Sen sijaan hakemuksen perusteella kansalaisuutensa saaneet panamalaiset menettävät kansalaisuutensa, jos he ottavat vastaan jonkun Panaman vihollisvaltion kansalaisuuden tai palvelevat sellaisen asevoimissa, tai pyytävät presidentiltä kansalaisuuden poistamista.
Guatemalan kansalaisuus

Guatelmalan kansalaisuus on laillinen suhde yksittäisen henkilön ja Guatemalan tasavallan välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä.
Guatemalan perustuslain mukaan syntyperäisiä kansalaisia ovat sellaiset henkilöt, jotka täyttävät jonkin seuraavista ehdoista, mutta vanhemmat eivät kuitenkaan ole ulkomaalaisia diplomaatteja:
Lisäksi Keski-Amerikan liittovaltion seuraajavaltioiden syntyperäiset kansalaiset, jotka asettuvat asumaan Guatemalaan sekä ilmaisevat halunsa tulla guatemalalaisiksi, lasketaan syntyperäisiksi Guatemalan kansalaisiksi.
Kansalaisuuden saaminen hakemuksella.
Hakemuksen perusteella Guatemalan kansalaisuuden voi saada henkilö, joka täyttää seuraavat ehdot:
Vaadittua asumisaikaa voidaan lyhentää kahteen vuoteen, mikäli hakija täyttää jonkun seuraavista ehdoista:
Kaksoiskansalaisuus ja kansalaisuuden menettäminen.
Guatemala sallii kaksoiskansalaisuuden.
Syntyperäiset guatemalalaiset eivät perustuslain mukaan voi menettää Guatemalan kansalaisuuttaan. Hakemuksella kansalaisuutensa saaneet guatemalalaiset sen sijaan voivat menettää kansalaisuutensa seuraavissa tapauksissa:
Hakemuksen perusteella kansalaisuutensa saanut henkilö, jolta kansalaisuus on edellämainituista syistä poistettu ei saa hakea kansalaisuutta uudelleen, ellei heillä ole perusteltua syytä tähän.
Mitchell Chaffee

Mitchell Chaffee (s. 26. tammikuuta 1998 Grand Rapids, Michigan, Yhdysvallat) on yhdysvaltalainen jääkiekkoilija. Chaffee edustaa NHL-joukkue Tampa Bay Lightningia. Hänen pelipaikkansa on oikea laitahyökkääjä ja hän laukoo oikealta. 
Ennen NHL-uraansa Chaffee pelasi University of Massachusetts Amherst -yliopiston joukkueessa. Hän on varaamaton pelaaja joka teki sopimuksen NHL-joukkue Minnesota Wildin kanssa maaliskuussa 2020. Hän teki vapaana pelaajana sopimuksen Lightningin kanssa heinäkuussa 2023. Chaffee on pelannut 55 NHL:n runkosarjan ottelua. Näissä otteluissa hän on tehnyt yhdeksän maalia ja seitsemän syöttöä eli yhteensä 16 tehopistettä. Chaffee on pelannut viisi NHL:n pudotuspelien ottelua ilman tehopisteitä. Uran tilastot päivitetty 13. joulukuuta 2024.
Finsen kappeli

Finsen kappeli () on Ulvikin kunnassa Norjassa sijaitseva puukirkko vuodelta 1920.
Skallelvin kappeli

Skallelvin kappeli () on Vesisaaren kunnassa Norjassa sijaitseva puinen pitkäkirkko vuodelta 1960.
Eksingedalenin kirkko

Eksingedalenin kirkko () on Vaksdalin kunnassa Norjassa sijaitseva puinen pitkäkirkko vuodelta 1883.
Nesheimin kirkko

Nesheimin kirkko () on Vaksdalin kunnassa Norjassa sijaitseva puinen pitkäkirkko vuodelta 1908.
Eidslandin kappeli

Eidslandin kappeli () on Vaksdalin kunnassa Norjassa sijaitseva puinen pitkäkirkko vuodelta 1925.
Åramin kirkko

Åramin kirkko () on Vanylvenin kunnassa Norjassa sijaitseva puinen pitkäkirkko vuodelta 1927.
Stegelnesetin kappeli

Stegelnesetin kappeli () on Vuoreijan kunnassa Norjassa sijaitseva puinen pitkäkirkko vuodelta 1908.
Ylvingenin kappeli

Ylvingenin kappeli () on Vegan kunnassa Norjassa sijaitseva puinen pitkäkirkko vuodelta 1967.
Mölltorp

Mölltorp on taajama Karlsborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 048 asukasta vuonna 2023.
Undenäs

Undenäs on taajama Karlsborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 207 asukasta vuonna 2023.
Svängsta

Svängsta on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 1 924 asukasta vuoden 2023 lopussa.
Svängstassa toimii kalastusvälineitä valmistava Abu Garcia.
Hällaryd

Hällaryd on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 575 asukasta vuoden 2023 lopussa.
Åryd (Karlshamn)

Åryd on taajama Karlshamnin kunnassa Blekingen läänissä samannimisessä historiallisessa maakunnassa Ruotsissa. Taajamassa oli 317 asukasta vuoden 2023 lopussa.
Hans Magnus Melin

Hans Magnus Melin (14. syyskuuta 1805 Östra Vemmerlöv – 17. marraskuuta 1877 Lund) oli ruotsalainen pappi ja teologi. Hän toimi Lundin yliopiston eksegetiikan professorina. Vuonna 1866 hänet valittiin Ruotsin akatemian jäseneksi.
Itsemurhakuusikko

Itsemurhakuusikko on käsite, jolla viitataan tiheään, pimeään, sammaloituneeseen kuusikkoon. Käsite juontuu siitä, että tämän kaltaisen kuusikon on väitetty kuolevan, ellei sitä elvytetä hakkaamalla. Käsite on peräisin 1950-luvulta.
Itsemurhakuusikon käsitettä on nykykeskustelussa kritisoitu. Esimerkiksi yliopistonlehtori Timo Kuuluvainen on arvostellut käsitettä. Itsemurhakuusikon käsitettä voidaan myös pitää esimerkkinä kielenkäytöstä, joka väheksyy luonnonmetsien arvoa.
Hagbyn kirkko

Hagbyn kirkko () on Kalmarin kunnassa Ruotsissa sijaitseva pyörökirkko 1100-luvun lopulta.
Lähdesmäki

Lähdesmäki on muun muassa seuraavien suomalaisten sukunimi:
Panama kesäolympialaisissa 2004

Panama osallistui Ateenan vuoden 2004 kesäolympialaisiin neljän urheilijan joukkueella kahdessa eri lajissa. Maa ei saavuttanut kisoissa mitaleita. Panaman lipunkantajana avajaisissa toimi kolmatta kertaa peräkkäin uimari Eileen Coparropa.
Joukkue.
Uinti.
Eileen Coparropa osallistui kahteen naisten vapaauintikilpailuun. 50 metrillä hän karsiutui välierissä ajalla 25,37 ja sijoittui 14:nneksi. 100 metrillä hän karsiutui ensimmäisellä kierroksella ajalla 57,09 ja sijoittui 30:nneksi.
Ismael Ortiz osallistui miesten 100 metrin vapaauintiin. Hän karsiutui ensimmäisellä kierroksella ajalla 51,74 ja sijoittui 45:nneksi.
Yleisurheilu.
Bayano Kamani osallistui miesten 400 metrin aitajuoksuun. Hän eteni finaaliin ja sijoittui siellä viidenneksi ajalla 48,74.
Irving Saladino osallistui miesten pituushyppyyn. Hän karsiutui finaalista tuloksella 742 ja sijoittui 36:nneksi.
Lempira (departementti)

Lempira on departementti Hondurasin lounaisosassa sisämaassa. Etelästä se rajoittuu El Salvadoriin. Departementin pinta-ala on 4 228 neliökilometriä ja väkiluku 321 179 asukasta (VL2013). Aluehallinnon toisella tasolla Lempiran departementti jakautuu 28 kuntaan (municipalities). Hallinnollisena keskuksena toimii Gracias (12 697 as., 2013). 
Lempiran departementti on perustettu vuonna 1825. Sitä ennen departementin alue oli osa Hondurasiin vuonna 1536 perustettua Graciasin territoriota. Departementin nimi muistuttaa samannimisestä alkuperäiskansan sankarista.
Alueen inhimillisen kehityksen indeksin (HDI) arvo on Hondurasin alhaisin 0,547 (2022), mikä tarkoittaa matalaa arvoa. Alueen tärkeimpiä maataloustuotteita ovat maissi, kahvi, pavut, sokeriruoko, durra sekä kotieläintuotannon antimet.
Aktiiviomistajat

Aktiiviomistajat on suomalaisista yrittäjistä koostuva löyhä sijoittajaryhmä, jonka jäsenet ovat järjestelleet 2000-luvulla useita yhtiöitä Helsingin pörssiin niin kutsutuilla käänteisillä listautumisilla. Käänteisissä listautumisissa ongelmiin ajautunut pörssiyhtiö toteuttaa järjestelyn, jossa käytännössä toinen yhtiö ostaa ongelmayhtiön pörssipaikan itselleen.
Aktiiviomistajissa on 10–20 jäsentä, joista julkisuudessa ryhmän jäseninä ovat esiintyneet ainakin Markku Kankaala, Martti Haapala, Aarne Simula ja Samuli Koskela. Pääosa ryhmän jäsenistä on pohjoispohjalaisia yrittäjiä.
Choluteca

Choluteca on kunta ja aluekeskuskaupunki Hondurasin eteläosan kuumalla alankoseudulla, Cholutecan departementissa, Cholutecajoen varrella. Kaupungin väkiluku oli 86 179 (VL2013).
Cholutecan nimi oli aiemmin Villa de Jerez de Choluteca. Siirtomaa-ajan arkkitehtuuri on säilynyt hyvin; kantakaupungista voi löytää monia tämän aikakauden rakennuksia.
Choluteca on Hondurasin ainoa suurempi kaupunki, joka sijaitsee Pan-Amerikan valtatien varrella. Pan-Amerikan valtatie tarjoaa liikenneväylän naapurimaihin. Lännessä El Salvadorin rajalle El Amatilloon on 91 kilometriä, ja matkaa voi jatkaa San Salvadoriin. Kaakossa Nicaraguan rajalle Guasauleen on 44 kilometriä ja idässä El Espinoon 65 km. 
Tyynimeri sijaitsee lyhyen matkan päässä. Läheinen, noin 30 kilometriä lännessä sijaitseva San Lorenzo on Hondurasin tärkein Tyynenmeren puoleinen satamakaupunki. 
Ilmastollisesti Choluteca kuuluu trooppiseen savanni-ilmastoon (Aw). Lämmintä on ympäri vuoden: kuukausitasolla keskilämpötila vaihtenee noin 26-30 Celsius-asteessa. Vuoden keskilämpötila on 28,1 °C. Vuotuinen sademäärä yltää keskimäärin 2065 millimetriin. Sateisimmat kuukaudet ajoittuvat touko-lokakuulle. Joulu-maaliskuussa on puolestaan kuivaa, vähäsateista.